Charles de Gaulle

Charles André Joseph Marie de Gaulle (fon. Šarl de Gol), u Francuskoj opće poznat kao general De Gaulle, bio je francuski vojskovođa, te državnik i bivši premijer i predsjednik Francuske.

Prije Drugog svjetskog rata bio je poznat kao taktičar tenkovskih bitaka, kao i zagovornik koncentrirane upotrebe oklopnih i zračnih snaga. Bio je vođa "Slobodne Francuske" u Drugom svjetskom ratu, zatim šef privremene vlade od 1944. do 1946. Pozvan da formira vladu 1958. godine, inspirisao je novu konstituciju i bio prvi predsjednik Pete republike od 1958. do 1969. Njegova politička ideologija, poznata kao golizam, izvršila je veliki utjecaj na kasniju francusku politiku.

Golizam, koji je sebe izdigao iznad političkih stranaka i ljevičarsko-desničarskih distinkcija, primarno je karakteriziran željom za samostalnošću unutar okvira Hladnog rata, ekonomskim dirigizmom i voluntarizmom. Iako su većina golista bili ljevičari, ideologija se smatra socijalkonzervativnom, te se navodi kao službena inspiracija za kasniju RPR i današnji UMP, no postoji velika razlika između tih "neogolističkih" stranka i izvorne ideologije.

De Gaulle je oženio Yvonne Vendroux (Tante Yvonne; njemački: teta Yvonne) 7. aprila 1921. Imali su troje djece: sina Philippea (rođen 1921) i kćeri Élisabeth (rođena 1924), koja se udala za generala De Boissieua, i Anne (1928–1948), koja je imala Downov sindrom.Biografija na stranici Haus der Geschichte hdg.de učitano 1.6.2014 Biografija na stranici whoiswho.de učitano 1.6.2014 

Jedan od Charlesovih unuka, Charles de Gaulle mlađi, bio je član Evropskog parlamenta od 1994. do 2004. godine. Mnogi članovi rekli su da je De Gaulle mlađi, naročito Philippe de Gaulle (u nekoliko TV-emisija u kojima je promovirao svoju knjigu De Gaulle, mon père), "sramota porodice".

Još jedan unuk, Jean de Gaulle, bivši je član Francuskog parlamenta.

Reference

Vanjski linkovi

Kategorija:Rođeni 1890.
Kategorija:Umrli 1970.
Kategorija:Biografije, Lille
Kategorija:Francuski političari
Kategorija:Francuski generali
Kategorija:Francuski predsjednici
Kategorija:Francuski premijeri
Kategorija:Andorski kneževi (laici)